Muyén

Un muyén BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Institución «Fernando el Católico» + Gara d'Edizions. Zaragoza, 2008. ISBN 978-84-8094-061-0 en as vals de Chistau y Bielsa, u muyenco ye un monyaco de forma humana feto de trapo u palla y vestiu con ropa de persona que ye tipico de bellas fiestas populars de l'Alto Aragón, como os carnavals y as moixigangas. O muyén representa un personache, de regular forano, que viene ta la villa y encarna la borina y a diversión entre que dura ixa festividat, pa plegar estando trobau culpable d'os excesos de toz y aplicando-le-ne bel tipo de chusticia publica en rematar a fiesta.

De regular, o muyén tiene un papel principal en a fiesta y marcha de puntero con o seguicio si se fa ronda de Carnaval, por eixemplo (caso de Chistau, a Fueva u Nerín). Pa fer-lo, va ligau contra un palo y s'amonta en un somero (en Sant Chuan de Plan o burro que s'emplega se diz «el Burricau» Carnavales del Valle de Chistau, consultada o 27 de marzo de 2019.). En o carnaval d'a Fueva, que ye intinerant y se fa con os autos, o muyén va ligau contra un vehiclo (en a parte de dezaga u en o techo), y circula ubrindo o seguicio cuan a ronda se treslada d'un lugar ta l'atro.

No en toz os casos ixe papel o fa un monyaco. Por eixemplo, en o carnaval de Torla, o «carnaval» ye interpretau por un mozo d'a villa de principio ta la fin d'a fiesta. En a moixiganga de Graus, «el Furtaperas» El carnaval en Aragón. Colección CAI 100, n° 80. ISBN 84-95306-30-1 l'interpreta tamién un mozo mientres ye la ronda, pero cuan ye pinchau en a frontera d'a Casa la Villa ye un muyén.

 Chudicio y muerte 
A muerte d'un muyén ye la zaguer fase d'a fiesta. En bels casos i hai bella respresentación de chudicio publico u a lectura d'un veredicto y alavez se pasa a la execución. En uns puestos se lo crema u se l'afusila, en atros se pende d'un puesto publico, como ye a frontera d'a Casa d'a Villa en Bielsa. Tot esto simboliza la redención colectiva y a tornada de l'orden social: o Carnaval ye muerto.

 Eixemplos 
O «Carnuz» en o carnaval de Nerín. Carnaval de Nerín, consultau o 27 de marzo de 2019.
«Cornelio Zorrilla» en o carnaval de Bielsa. Carnaval de Bielsa, consultada o 27 de marzo de 2019.
«El Peirot» en o carnaval de Sant Chuan de Plan.
«El Carnal» en Chistén.
«El Furtaperas» en a fiesta de la moixiganga de Graus.
«O Carnaval» en o carnaval de Torla y o de Broto, a on que los interpreta una persona.

 Referencias 

 Se veiga tamién 
Estafermo.
Espantallo.
Monya.
Monyaco.

Categoría:Figuras antropomorficas
Categoría:Carnaval en Aragón